**Szombathely Megyei Jogú Város Önkormányzata Közgyűlésének**

**21/2025. (IX.30.) önkormányzati rendelete**

**a Szombathely Megyei Jogú Város Önkormányzata kizárólagos tulajdonában álló Szombathelyi Parkfenntartási Korlátolt Felelősségű Társaság megszüntetéséről és az önkormányzati feladatellátásnak költségvetési szerv által történő átvételéről**

[1] A rendelet megalkotásának célja egyes településüzemeltetési önkormányzati feladatok költségvetési szerv részére történő átadásának biztosítása, és ezzel egyidejűleg a feladatokat addig ellátó gazdasági társaság megszüntetése.

[2] Szombathely Megyei Jogú Város Önkormányzatának Közgyűlése az államháztartásról szóló 2011. évi CXCV. törvény 109. § (6a) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

Szombathely Megyei Jogú Város Önkormányzata (a továbbiakban: Önkormányzat) kizárólagos tulajdonában álló Szombathelyi Parkfenntartási Korlátolt Felelősségű Társaság (székhelye: 9700 Szombathely, Boglárka utca 2., cégjegyzékszáma: 18-09-109998, főtevékenysége: „Zöldterület-kezelés”, adószáma: 23068890-2-18) által ellátott önkormányzati feladatot a Szombathelyi Parkfenntartó Intézmény megnevezésű költségvetési szerv, mint átvevő költségvetési szerv veszi át. A feladat átvételének időpontja 2026. január 1. napja.

**2. §**

A Szombathelyi Parkfenntartási Korlátolt Felelősségű Társaságot az Önkormányzat, mint tulajdonosi joggyakorló 2025. december 31. napjával megszünteti.

**3. §**

(1) Az államháztartásról szóló 2011. évi CXCV. törvény (a továbbiakban: Áht.) 11/C. § (2) bekezdése szerinti esetben az Önkormányzatot a polgármester képviseli.

(2) Az Önkormányzat az Áht. 11/A. § (3) bekezdés d) pontja alapján az Áht. 9/A. alcímben meghatározott szervezeti átalakítással és az átadás-átvétellel összefüggő feladatok végrehajtásáért felelősként a létrejövő intézmény vezetőjét, mint átvételi felelőst jelöli ki.

**4. §**

Ez a rendelet a kihirdetését követő napon lép hatályba.

|  |  |
| --- | --- |
| **/: Dr. Nemény András :/ polgármester** | **/: Dr. Károlyi Ákos :/ jegyző** |

**A rendelet a Polgármesteri Hivatal hirdetőtábláján történő kifüggesztés útján a mai napon kihirdetésre került.**

**Szombathely, 2025. szeptember 30.**

**: Dr. Károlyi Ákos :/  
 jegyző**